Kaulan alueen tietokonetomografiatutkimus

Sinulle on varattu aika kaulan alueen tietokonetomografiatutkimukseen. Tietokonetomografia
(lyhenne TT tai CT) on kuvausmenetelmä, jolla saadaan kaulan alueelta leikekuvia. Kuvauksessa käytetään röntgensäteitä sekä tarvittaessa jodipitoista varjoainetta käsivarren laskimoon laitettavan kanyylin kautta.

Tutkimukseen valmistautuminen

Sinun tulee olla syömättä kaksi tuntia ennen tutkimusta, voit juoda normaalisti. Voit ottaa säännöllisesti käyttämäsi lääkkeet.

Ota yhteyttä röntgenosastolle, jos epäilet olevasi raskaana tai sinulla on todettu jodiyliherkkyys tai munuaisten vajaatoiminta. Epäselvissä tilanteissa voit tarkistaa myös, käytetäänkö tutkimuksessasi varjoainetta.

Tutkimuksen suorittaminen

Tutkimus valmisteluineen kestää noin 5-20 minuuttia. Varsinainen kuvaus kestää 2-10 minuuttia.

Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeiden mukaan. Röntgenlääkäri antaa kuvista lausunnon.

Kuvauksen aikana sinun tulee maata kuvauspöydällä selällään liikkumatta ja nielemättä, koska liike aiheuttaa kuviin epätarkkuutta.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia. Mikäli sinulla on sokeritautilääkitys ja munuaisten vajaatoiminta, tauotetaan sokeritautilääkitys tarvittaessa tutkimuksen jälkeen.

Tutkimuksessa mahdollisesti käytetty varjoaine poistuu virtsan mukana. Juominen edistää varjoaineen poistumista elimistöstä. Tämän vuoksi sinun on hyvä nauttia nesteitä tavallista runsaammin.

Tuloksen tehdystä tutkimuksesta saat sinua hoitavalta lääkäriltä, lausuntoa ei voi saada suoraan röntgenistä.

Yhteystiedot

Kaulan alueen TT-tutkimuksia tehdään:

Oys:n keskusröntgenissä (F-röntgen) sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

Oys:n päivystysröntgenissä (B-röntgen) sisäänkäynti NK (Kajaanintie 50, Oulu) tai G (Kiviharjuntie 9, Oulu), 1. kerros.

Oulaskankaan sairaalan röntgenissä Oulaistenkatu 5, Oulainen (A-ovi, 1. kerros).

Raahen sairaalan röntgenissä Rantakatu 5, Raahe (pääsisäänkäynti S1).

Mikäli sinulla on kysyttävää tästä tutkimuksesta, voit soittaa ma - pe klo 13.00 -15.00 sille röntgenosastolle, jonne aikasi on varattu (ilmoitetaan kutsukirjeessä).

Keskusröntgen puh.08 - 315 3208       Päivystysröntgen puh.08 - 315 2254

Oulaskangas puh. 08 – 315 7619          Raahe puh. 040 135 7970

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |
| --- | --- |
| **Suku- ja etunimet** |  |
| **Henkilötunnus** | **Pituus**  | **Paino** |
| Vastaathan seuraaviin kysymyksiin huolellisesti |
|  |
| **Allergiat/mahdolliset vasta-aiheet:** |
| Onko sinulle käytetty aiemmin Jodi-varjoainetta? | Kyllä [ ]  | Ei [ ]  |
| Jos vastasit kyllä, tuliko tuolloin mitään allergia-oireita?Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
|  |  |  |
|  Onko sinulla lääkeaineallergioita?Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko sinulla tablettihoitoinen diabetes?Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko mahdollista, että olet raskaana? | Kyllä [ ]  | Ei [ ]  |
| **Muut esitiedot:** |
|  Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Epäselvissä tapauksissa otathan yhteyttä röntgenosastoon, johon tutkimusaikasi on varattu: Keskusröntgen puh. 08 315 3208Päivystysröntgen puh.08 315 2254Oulaskankaan röntgen puh. 08 – 315 7619 Raahe puh. 040 135 7970   |
| **Lomakkeen täyttäjän allekirjoitus** | **Päiväys** |